गोनोरिया र क्लामिडिया गम्भीर प्रकृतिका रोगहरू हुन् तर समयमा उपचार गरे सजिलै निको हुन्छ । महिलामा योनी वा गुदद्वारबाट पहेँलो वा हरियो श्राव बहनु, पिसाब गर्दा दुख्नु वा पोल्नु, ज्वरो आउनु, पेटको तल्तिर दुख्नु, यौनक्रियाका समयमा पीडा हुनु वा रगत आउनु यसका लक्षण हुन् । कसैलाई त कुनै पनि लक्षण नदेखिन सक्छ । यदि समयमा उपचार गरिएन भने महिला तथा पुरुष दुवैमा संक्रमण बढ्न सक्छ र भविष्यमा बाँझोपन रहने खतरा रहन्छ ।
